Lausunto 1 (3)

 10.8.2017

Opetus- ja kulttuuriministeriö

kirjaamo@minedu.fi

virpi.hiltunen@minedu.fi

Lausuntopyyntö OKM/22/010/2017

**Hallituksen esitys laiksi opintotukilain muuttamisesta sekä eräiksi siihen liittyviksi laeiksi**

Johdanto

Oulun Kosmetologikoulu ja Suomen Kosmetologikoulu pitävät hallituksen esitystä ammatillisen koulutuksen ja siihen liittyvien lakien uudistamista tarpeellisena kehitysaskeleena, osa tätä uudistusta on opintotukilain muutos.

Lakimuutoksen yhteydessä on tärkeää turvata yksityisten koulutus­organisaatioiden toimintaedellytykset myös uudessa järjestelmässä.

Taustaa

Oulun Kosmetologikoulu on yksityinen kauneudenhoitoalan oppilaitos, joka on perustettu vuonna 1959, ollen yksi vanhimpia edelleen toiminnassa olevista alan oppilaitoksista. Koko toimintansa ajan Oulun Kosmetologikoulu on ollut alansa edelläkävijä ja kehittäjä. Koulu rinnastettiin julkisen valvonnan alaisiin oppilaitoksiin vuonna 1994, jolloin opiskelijat hyväksyttiin Lääninhallituksen tekemän auditoinnin kautta Kelan opintotukijärjestelmän piiriin. Koulu solmi ensimmäisten joukossa näyttötutkintojen järjestämissopimuksen Kauneudenhoitoalan tutkinto­toimikunnan kanssa vuonna 1999. Näyttötutkintoja on järjestetty vuosina 1999-2017 katkeamattomilla järjestämissopimuksilla kahdesti vuodessa. Vuosittain kauneudenhoitoalan koko perustutkinnon suorittaneita valmistuu noin 30.

Suomen Kosmetologikoulu on toiminut Helsingissä vuodesta 1965 ja sopimus näyttötutkinnon järjestämisestä Kauneudenhoitoalan perustutkintoon on ollut katkeamatta vuodesta 2003 ja Jalkojenhoidon ammattitutkintoon vuodesta 2008, opintotukioikeus noin vuodesta 1997. Vuosittain koulusta valmistuu 35-45 kauneudenhoitoalan perustutkinnon suorittanutta ja noin 15 Jalkojen hoidon ammattitutkinnon suorittanutta.

 2 (3)

Nykytilanne

Oulun Kosmetologikoulussa ja Suomen Kosmetologikoulussa järjestettävä koulutus on näyttötutkintoon valmistavaa koulutusta, jonka osana opiskelijalla on mahdollisuus osallistua kauneudenhoitoalan ammatillisen perustutkinnon tutkintotilaisuuteen ja suorittaa näyttötutkinto osana koulutusta. Koulutuksen sisältö sekä näyttötutkinnot suoritetaan määräyksen 47/011/2014 mukaisesti.

Nykyisin toimintamme perustuu siis aikuiskoulutuslain mukaisiin näyttötutkintojen järjestämissopimuksiin, ilman OKM:n myöntämää koulutuksen järjestämislupaa. Näyttötutkintojen järjestämissopimusten perusteella opiskelijamme ovat saaneet myös oikeuden opintotukeen sekä harkinnanvaraisesti myönnettyyn työttömyysetuudella tuettuun työnhakijan omaehtoiseen opiskeluun. Tämä on osoittautunut toimivaksi järjestelmäksi.

Uudistuksen vaikutuksista

Lakiesityksen myötä järjestämissopimukset lakkautetaan. Vaihtoehtoisiksi toimintatavoiksi lakiesityksessä (HE 39/2017) esitetään koulutuksen järjestämisluvan hakemista tai toimintaa yhteistyössä luvan saaneiden koulutuksen järjestäjien kanssa. Nykytilanteessa uusien valtionosuusrahoituksen sisältävien koulutuksen järjestämislupien saaminen tulee olemaan vaikeaa. Tästä syystä on erityisen tärkeää, että toinen vaihtoehto, jonka mukaan yksityiset organisaatiot voisivat jatkaa toimintaansa nykyisin periaattein eli myymällä koulutuspalveluja kilpailluilla markkinoilla ja tarjota opiskelijoilleen mahdollisuuden näyttöihin yhteistyössä luvan saaneiden koulutuksen järjestäjien kanssa (HE Osaamisen osoittaminen 52§, s 236-237, 383) toteutuu esityksen mukaisesti.

Toimintamme jatkuvuudelle on välttämätöntä saada opintotukilainsäädäntöön selkeä tulkinta opintotukioikeudesta, myös niille koulutuksen järjestäjille joilla ei ole omia koulutuksen järjestämislupia, vaan joiden opiskelijat suorittavat tulevaisuudessa näyttöjä yhteistyössä luvan saaneiden koulutuksen järjestäjien kanssa.

Nyt lausunnolla olevaan hallituksen esitykseen laiksi opintotukilain muuttamisesta sekä eräiksi siihen liittyviksi laeiksi opiskelijan opintotukioikeus ja tutkinnon suorittamisen mahdollisuudet muussa kuin julkisen valvonnan alaisessa koulutuksessa on kirjattu selkeästi ja opintotukioikeuden myöntämisen edellytykset koulutuksen järjestäjälle ovat pitkälti nykyistä vastaavat ja mielestämme kohtuulliset. Emme näe tarvetta esittää muutoksia lakiesitykseen vaan kannatamme hallituksen esitystä sellaisenaan.

 3(3)

Olemme kuitenkin huolissamme lakimuutoksen aikataulusta. Uusien säädöksien esitettään astuvan voimaan 1.1.2018, johon mennessä nykylain voimassa ollessa myönnetyt opintotukioikeudet täytyisi arvioida uudelleen. Ensimmäiset uuden lain mukaiset koulutuksemme alkavat jo tammikuun alussa 2018.Tärkeää olisi varmistaa ettei tiukka aikataulu opintotukioikeuden vaatimien myöntämisedellytysten arvioinnissa aiheuta katkossa toiminnassamme ja opiskelijoiden opintotukihakemusten käsittelyssä.

Kunnioittavasti

Oulun Kosmetologikoulu

Peter Appelgren

johtaja

 psta

Tarja Norrback-Harju

koulutusvastaava

040-5136727

tarja.norrback(a)oulunkosmetologikoulu.fi

sekä

Suomen Kosmetologikoulu

Tuija Piekkala

johtaja

0400-944969

tuija.piekkala(a)suomenkosmetologikoulu.fi